b"\n_START_ARTICLE_\nM\xc3\xa0quina de trinxar carn\n_START_PARAGRAPH_\nLa  m\xc3\xa0quina de trinxar carn  o  m\xc3\xa0quina de capolar carn  \xc3\xa9s un estri de cuina encarregat de picar els m\xc3\xbasculs de la carn en petites parts. En part substitueix a la mitjalluna en la seva funci\xc3\xb3 de picat. La invenci\xc3\xb3 d'aquest aparell es deu a l'enginyer alemany Karl Drais que al segle XIX va crear per primera vegada una m\xc3\xa0quina amb una funcionalitat similar. Es tracta d'una de les eines m\xc3\xa9s caracter\xc3\xadstiques i que m\xc3\xa9s sovint es poden veure a les carnisseries.\n_START_SECTION_\nCaracter\xc3\xadstiques\n_START_PARAGRAPH_\nLes trinxadores de carn cl\xc3\xa0ssiques funcionen mitjan\xc3\xa7ant l'accionament d'una palanca girat\xc3\xb2ria que mou un eix en espiral sense fi que empeny els trossos de carn a una placa amb orificis per on surt la carn en petits trossos (funcionament similar al d'un colador). Se sol passar diverses vegades la carn per la  trinxadora per tal de graduar la finesa del producte final. S'empraven en les operacions de picat en la matan\xc3\xa7a i estaven associades a un extrem amb les m\xc3\xa0quines d'embotir.\n_START_SECTION_\nM\xc3\xa0quina de trinxar el\xc3\xa8ctrica\n_START_PARAGRAPH_\nAvui en dia, la m\xc3\xa0quina de trinxar t\xc3\xa9 un motor el\xc3\xa8ctric incorporat que li d\xc3\xb3na una for\xc3\xa7a motriu constant (entre uns 0,5 i 3 HP)."